
รายงานการประชุมองค์การสมาชิกรัฐสภานานาชาติเพื่อการต่อต้านการทุจริต ครั้งที่ ๕
The 5th Global Conference of Parliamentarians Against Corruption (GOPAC) 
ระหว่างวันที่ ๓๐ มกราคม – ๓ กุมภาพันธ์ ๒๕๕๖
ณ กรุงมะนิลา สาธารณรัฐฟิลิปปินส์ 

องค์การสมาชิกรัฐสภานานาชาติเพื่อการต่อต้านการทุจริต หรือ GOPAC (Global Organization of Parliamentarians Against Corruption) ก่อตั้งขึ้นเมื่อปี พ.ศ. ๒๕๔๕ นับเป็นองค์การระหว่างประเทศ   ที่จัดตั้งขึ้นเพื่อให้สมาชิกรัฐสภาและบรรดาผู้สังเกตการณ์ได้ร่วมมือกันทำงานเพื่อการต่อต้านการทุจริตและเสริมสร้างหลักการปกครองที่ดี พร้อมกันนี้ GOPAC ยังได้ริเริ่มสร้างความร่วมมือระดับกลุ่มภูมิภาค (Regional Chapters) 
ในการจัดตั้งมาตรฐานการดำเนินการเพื่อส่งเสริมความโปร่งใสตามหลักธรรมาภิบาล หลักนิติธรรม และการตรวจสอบสถาบันของรัฐ พัฒนาขีดความสามารถของรัฐสภา และสมาชิกรัฐสภาในการควบคุมกิจกรรมต่าง ๆ ของรัฐบาล รวมทั้งสถาบันอื่น ๆ เพื่อให้สามารถตรวจสอบสถาบันเหล่านั้นได้ โดยต้องการให้เกิดการแลกเปลี่ยนข้อมูลความรู้และประสบการณ์ระหว่างกันในหมู่สมาชิกรัฐสภา พร้อมทั้งแบ่งปันบทเรียนและการปฏิบัติที่ดีที่สุดในการต่อต้านการทุจริต นอกจากนี้ องค์การยังทำงานร่วมกับองค์กรระดับชาติและระดับภูมิภาคในการระดมทรัพยากร
เพื่อโครงการต่าง ๆ ในการต่อต้านการทุจริตอีกด้วย
โครงสร้าง หน่วยงานของ GOPAC
- คณะกรรมการอำนวยการ (Board of Directors) ประกอบด้วยสมาชิก จำนวน ๓ คน จากแต่ละ
กลุ่มภูมิภาคและได้รับเลือกจากประเทศสมาชิกปัจจุบัน มีวาระการดำรงตำแหน่ง ๒ ปี โดยคณะกรรมการอำนวยการมีอำนาจในการตัดสินใจในเรื่องสำคัญ ๆ ของ GOPAC รวมทั้งอำนาจในการให้คำแนะนำเพื่อให้มีการปฏิบัติตามและตัดสินใจให้สอดคล้องกับจุดมุ่งหมายและวัตถุประสงค์ขององค์การ
- คณะกรรมการบริหาร (Executive Committee) เป็นหน่วยงานบริหารของ GOPAC ประกอบด้วยประธาน ๑ คน รองประธาน ๑ คน เลขานุการ ๑ คน เหรัญญิก ๑ คน ซึ่งมาจากการคัดเลือกของที่ประชุมคณะกรรมการ-อำนวยการ มีวาระการดำรงตำแหน่ง ๒ ปี คณะกรรมการบริหารจะรับผิดชอบกิจการทุกเรื่องที่เกี่ยวกับองค์การ ตลอดจนหน้าที่อื่นๆ เช่น รับสมัครสมาชิกขององค์การ เรียกประชุมคณะกรรมการอำนวยการในกรณีฉุกเฉิน เสนอโครงการและงบประมาณประจำปีขององค์การต่อคณะกรรมการอำนวยการ ดำเนินงานจัดการประชุมประจำทุก ๆ ๒ ปี และทำหน้าที่สำนักงานเลขาธิการ ส่งเสริมการติดต่อสื่อสารกันระหว่างสมาชิก รวมถึงจัดทำข้อตกลงต่าง ๆ ในนามของ GOPAC เป็นต้น
- กลุ่มภูมิภาค (Regional Chapters) เป็นกลุ่มประเทศที่รวมตัวกันภายในภูมิศาสตร์เดียวกันภายใต้การรับรองของคณะกรรมการอำนวยการ โดยในแต่ละกลุ่มภูมิภาคจะประกอบไปด้วย คณะกรรมการบริหาร อันได้แก่ ประธาน รองประธาน เลขานุการ และ/หรือเหรัญญิก กลุ่มภูมิภาคเป็นองค์การที่ทำงานเป็นเอกเทศโดยไม่หวังผลกำไรและไม่ใช่หน่วยงานภาครัฐ นอกจากนี้แต่ละกลุ่มภูมิภาคและอนุภูมิภาคสามารถกำหนดกฎข้อบังคับและกรอบการทำงานของตนเองได้โดยให้มีความสอดคล้องกับธรรมนูญของ GOPAC
การประชุมองค์การสมาชิกรัฐสภานานาชาติเพื่อการต่อต้านการทุจริต ครั้งที่ ๕ (The Fifth Global Conference of Parliamentarians Against Corruption : GOPAC) จัดขึ้นระหว่างวันที่ ๓๐ มกราคม - ๒ กุมภาพันธ์ ๒๕๕๖ ณ ศูนย์การประชุมนานาชาติฟิลิปปินส์ กรุงมะนิลา สาธารณรัฐฟิลิปปินส์ โดยมีผู้เข้าร่วมการประชุมประมาณ ๕๐๐ คน จากประเทศสมาชิก ๖๗ ประเทศ โดยการประชุมครั้งนี้ มีวัตถุประสงค์เพื่อเสริมสร้าง ความมั่นคงด้าน-นโยบายและระเบียบปฏิบัติในการต่อต้านการทุจริตและการฟอกเงิน ภายใต้หัวข้อหลัก คือ “ผู้นำที่ดี กฎหมายที่ดี และพลเมืองที่ดี (Good Leaders, Good Laws, Good Citizens)”  
คณะผู้แทนรัฐสภาไทย ที่เดินทางไปเข้าร่วมการประชุม GOPAC ครั้งที่ ๕ ประกอบด้วย

๑. 
นายสุรชัย  เลี้ยงบุญเลิศชัย
- 
รองประธานวุฒิสภา คนที่หนึ่ง
· หัวหน้าคณะผู้แทนรัฐสภาไทย

๒.
นายอภิชาต  การิกาญจน์
-
สมาชิกสภาผู้แทนราษฎร



-
ผู้แทนรัฐสภาไทย

๓.
นายประกอบ  จิรกิติ
- 
สมาชิกสภาผู้แทนราษฎร



-
ผู้แทนรัฐสภาไทย

๔.
นางสาวธีรรัตน์  สำเร็จวาณิชย์
- 
สมาชิกสภาผู้แทนราษฎร



-
ผู้แทนรัฐสภาไทย

๕.
พลเอก ธีรเดช  มีเพียร
- 
สมาชิกวุฒิสภา



-
ผู้แทนรัฐสภาไทย

๖.
นายเจตน์  ศิรธรานนท์
- 
สมาชิกวุฒิสภา



-
ผู้แทนรัฐสภาไทย

๗.
นายประวิทย์  จันทราประภาวัฒน์
- 
สมาชิกวุฒิสภา



-
ผู้แทนรัฐสภาไทย

๘.
รองศาสตราจารย์ลลิตา  ฤกษ์สำราญ
- 
ที่ปรึกษาคณะผู้แทนรัฐสภาไทย

๙.
นางสาวสตีจิตร  ไตรพิบูลย์สุข
-
ผู้บังคับบัญชากลุ่มงานสหภาพสมาชิกรัฐสภา-





เอเชียและแปซิฟิก





สำนักองค์การรัฐสภาระหว่างประเทศ





สำนักงานเลขาธิการสภาผู้แทนราษฎร



-
เลขานุการคณะผู้แทนรัฐสภาไทย

๑๐.
นางสาวมันทนา  ศรีเพ็ญประภา
-
นักประชาสัมพันธ์ชำนาญการพิเศษ




กลุ่มงานข่าวและประเมินผล




สถานีวิทยุกระจายเสียงและวิทยุโทรทัศน์รัฐสภา




สำนักงานเลขาธิการสภาผู้แทนราษฎร




-
ผู้ช่วยเลขานุการคณะผู้แทนรัฐสภาไทย

๑๑.
นางธันยธร  อุดมศิริสุข
-  นักวิเทศสัมพันธ์ปฏิบัติการ




กลุ่มงานสหภาพสมาชิกรัฐสภาเอเชียและแปซิฟิก




สำนักองค์การรัฐสภาระหว่างประเทศ





สำนักงานเลขาธิการสภาผู้แทนราษฎร



-
ผู้ช่วยเลขานุการคณะผู้แทนรัฐสภาไทย

๑๒.
นายสุรัชพงศ์  สิกขาบัณฑิต
- 
นักวิเทศสัมพันธ์ปฏิบัติการ




กลุ่มงานสหภาพสมาชิกรัฐสภาเอเชียและแปซิฟิก




สำนักองค์การรัฐสภาระหว่างประเทศ





สำนักงานเลขาธิการสภาผู้แทนราษฎร



-
ผู้ช่วยเลขานุการคณะผู้แทนรัฐสภาไทย

คณะผู้แทนรัฐสภาไทย
(แถวยืน) นายประกอบ จิรกิติ สมาชิกสภาผู้แทนราษฎร นายประศาสน์ ประศาสน์วินิจฉัย เอกอัครราชทูต 
ณ กรุงมะนิลา ที่ปรึกษาคณะผู้แทนรัฐสภาไทย และนางสาวธีรรัตน์ สำเร็จวาณิชย์ สมาชิกสภาผู้แทนราษฎร (แถวนั่ง) พลเอก ธีรเดช มีเพียร สมาชิกวุฒิสภา นายสุรชัย เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย นายเจตน์ ศิรธรานนท์ สมาชิกวุฒิสภา และนายอภิชาต การิกาญจน์ สมาชิกสภาผู้แทนราษฎร
การประชุมองค์การสมาชิกรัฐสภานานาชาติเพื่อการต่อต้านการทุจริต ครั้งที่ ๕
การประชุมวันที่ ๑ (วันพฤหัสบดีที่ ๓๑ มกราคม ๒๕๕๖)

พิธีเปิดการประชุมเริ่มขึ้นในช่วงเช้า และมีคำกล่าวต้อนรับ โดยนายเฟลิซิโน เบลมอนต์ จูเนียร์ (Feliciano Belmonte Jr.) ประธานสภาผู้แทนราษฎร คำกล่าวเปิดการประชุม โดย ดร. นาเซอร์ อัล ซาเน (Dr. Naser Al Sane) ประธาน GOPAC และนายเอ็ดการ์โด เจ. อังการา (Edgardo J. Angara) สมาชิกวุฒิสภา-ฟิลิปปินส์ จากนั้นเป็นสุนทรพจน์ โดยนายเบนิโญ เอส. อาควิโน ที่ ๓ (H.E. Benigno S. Aquino III) ประธานาธิบดี-ฟิลิปปินส์ และคำกล่าวรายงาน โดยนายจอห์น จี. วิลเลียมส์ (John G. Williams) ประธานบริหาร GOPAC 

                                                 บรรยากาศในการประชุม
คำกล่าวต้อนรับ โดย นายเฟลิซิโน เบลมอนต์ จูเนียร์ (Feliciano Belmonte Jr.) ประธานสภาผู้แทนราษฎร
 
นายเฟลิซิโน เบลมอนต์ จูเนียร์ ประธานสภาผู้แทนราษฎร กล่าวทักทายผู้เข้าร่วมการประชุมและกล่าวต้อนรับเข้าสู่การประชุม GOPAC โดยมีใจความสำคัญสรุปได้ดังนี้ การที่ประเทศฟิลิปปินส์ได้รับเลือกให้เป็นเจ้าภาพจัดการประชุมครั้งนี้มาจากการนโยบายของประธานาธิบดีอาควิโน ผู้บริหารประเทศที่ให้ความสำคัญต่อประเด็นการต่อต้านการทุจริต โดยรัฐบาลมุ่งสร้างความเชื่อมั่นให้แก่ประชากรของตนและพยายามสร้างความน่าเชื่อถือในการปกครองให้มีความโปร่งใสและตรวจสอบได้ ซึ่งนับเป็นการดำเนินการตามแผนปฏิบัติการของ GOPAC และปฏิญญาเม็กซิโก โดยในช่วงที่ผ่านมา รัฐบาลมีนโยบายสำคัญในการเร่งผลักดันนโยบายด้านสาธารณูปโภคและลดปัญหาการทุจริต ซึ่งประสบความสำเร็จในการดึงดูดการลงทุนจากทั้งใน-ประเทศและต่างประเทศ อันส่งผลดีต่อเศรษฐกิจในระยะยาวของประเทศ พร้อมกันนี้ ฟิลิปปินส์ยังประสบ-ผลสำเร็จในการดำเนินการตามอนุสัญญาสหประชาชาติว่าด้วยการต่อต้านการทุจริต (UNCAC) ในการเจรจา    พหุภาคีและการวางแผนปฏิบัติงาน โดยเฉพาะในประเด็น A 21 ตามวาระแผนงาน UNCAC ซึ่งได้สร้างความร่วมมือ-ระหว่างประเทศโดยเฉพาะวัตถุประสงค์ด้านการเสริมสร้างหลักคุณธรรม ตามอนุสัญญาฯ ดังกล่าวอีกด้วย นอกจากนี้ รายงานจากหน่วยงาน Transparency International ชี้ให้เห็นว่า ในปี ค.ศ. ๒๐๑๒ ฟิลิปปินส์มีค่าดัชนี-การทุจริต (Corruption Perception Index) อยู่ในระดับที่ดีขึ้นเป็นลำดับที่ ๑๐๕ (จากเดิมอยู่ในลำดับที่ ๑๒๙) อย่างไรก็ตาม ในปัจจุบันฟิลิปปินส์ยังคงอยู่ในภาวะเสี่ยงต่อปัญหาการทุจริต ดังนั้นรัฐบาลของประธานาธิบดี-อาควิโนจึงต้องให้ความสำคัญต่อการขจัดปัญหาการทุจริตและเร่งดำเนินการปฏิรูปสถาบันต่อไป นอกจากนี้ นายเบลมอนต์ ยังได้กล่าวถึงความเชื่อมั่นในรัฐบาลนี้ว่าจะสามารถเดินหน้าในการออกกฎหมายที่จำเป็นและสร้างมาตรฐานการกำกับดูแลเพื่อควบคุมการทุจริตได้ผลเช่นกัน

นายเฟลิซิโน เบลมอนต์ จูเนียร์ ประธานสภาผู้แทนราษฎร กล่าวต้อนรับในพิธีเปิดการประชุม
คำกล่าวเปิดการประชุม โดย ดร. นาเซอร์ อัล ซาเน (Dr. Naser Al Sane) ประธาน GOPAC
ดร. นาเซอร์ อัล ซาเน ประธานองค์การสมาชิกรัฐสภานานาชาติเพื่อการต่อต้านการทุจริต (GOPAC) กล่าวทักทายผู้เข้าร่วมการประชุมและได้กล่าวถึงปัญหาการทุจริตว่าเป็นปัญหาที่ส่งผลร้ายแรงต่อสังคมโลก และนำไปสู่ปัญหาความยากจนอันส่งผลต่อการใช้ความรุนแรง ตลอดจนปัญหาการค้าและธุรกิจที่ผิดกฎหมายได้ จึงจำเป็นต้องมีองค์การระหว่างประเทศที่จัดการปัญหานี้ โดยได้กล่าวว่าเวที GOPAC เป็นเวทีสำคัญที่มิใช่เป็นเพียงแค่องค์การระหว่างประเทศเพื่อต่อต้านการทุจริต แต่ GOPAC เป็นเวทีที่เปิดโอกาสให้สมาชิกรัฐสภาจากทั่วโลก ได้แสดงบทบาทในการต่อต้านการทุจริต ภายใต้ภารกิจหลักทั้งสาม คือ ๑) ให้ความรู้ในการต่อต้านการทุจริต ๒) กระตุ้นพลังสนับสนุนจากพันธมิตรในหมู่สมาชิกเพื่อเรียนรู้และแบ่งปันประสบการณ์ร่วมกัน และ ๓) สร้างสรรค์วัฒนธรรมในการเป็นผู้นำที่ดี ในการนี้ ดร.ซาเน ได้กล่าวย้ำว่าสมาชิกรัฐสภาที่เข้าร่วมกับ GOPAC ควรร่วมมือกันยุติปัญหาการทุจริตในส่วนที่ตนเกี่ยวข้องในนโยบาย เช่น การจัดสรรที่ดิน สัญญาการค้าพลังงาน โครงการก่อสร้างสาธารณูปโภคขนาดใหญ่ และการลงทุนต่าง ๆ เป็นต้น พร้อมกันนี้ได้ย้ำว่า สมาชิกรัฐสภาควรสนับสนุนรัฐบาลของตนเพื่อลงนามให้สัตยาบันต่ออนุสัญญาสหประชาชาติว่าด้วยการต่อต้านการทุจริต (UNCAC) รวมถึงผลักดันให้เกิดผลการอนุวัติตามอนุสัญญาฯ ด้วย และนอกจากนี้ ควรกระตุ้นให้เกิดความตื่นตัวจากกลุ่มเยาวชนและทุก-
ภาคส่วน รวมทั้งองค์กรต่างๆ ให้หันมาสนใจต่อปัญหาการทุจริต ตลอดจนสมาชิกรัฐสภาควรชี้ให้ผู้นำและผู้บริหารประเทศได้ตระหนักถึงความสำคัญของหลักการบริหารที่โปร่งใสและตรวจสอบได้ ตลอดจนการนำมาใช้ใน-การบริหารประเทศเพื่อรับมือกับปัญหาการทุจริต พร้อมกันนี้ ดร.ซาเน ในฐานะประธาน GOPAC ที่กำลังจะครบวาระการดำรงตำแหน่ง ได้กล่าวถึงความสำเร็จในงานด้านการต่อต้านการทุจริตของ GOPAC ในช่วงที่ผ่านมาและการก้าว-เข้าสู่ทศวรรษที่สองขององค์การนี้ โดยจะมุ่งดำเนินการตามภารกิจใน ๖ เรื่องหลัก คือ อนุสัญญา UNCAC การต่อต้าน-การฟอกเงิน การกำกับดูแลโดยรัฐสภา ประมวลจริยธรรมรัฐสภา การมีส่วนร่วมของภาคประชาสังคม และบทบาทสตรีในรัฐสภา เพื่อบรรลุวัตถุประสงค์ขององค์การในการต่อต้านการทุจริตต่อไป

ดร. นาเซอร์ อัล ซาเน ประธาน GOPAC กล่าวเปิดการประชุม
คำกล่าวเปิดการประชุม โดย นายเอ็ดการ์โด เจ. อังการา (Edgardo J. Angara) สมาชิกวุฒิสภาฟิลิปปินส์

นายเอ็ดการ์โด เจ. อังการา สมาชิกวุฒิสภาฟิลิปปินส์ รองประธาน GOPAC และประธานกลุ่มสมาชิก-รัฐสภาภูมิภาคเอเชียตะวันออกเฉียงใต้เพื่อการต่อต้านการทุจริต หรือ SEAPAC กล่าวทักทายผู้เข้าร่วมการประชุมและได้กล่าวเปิดการประชุม โดยมีความว่า ประธานาธิบดีอาควิโนและรัฐบาลปัจจุบันได้ปฏิรูปประเทศฟิลิปปินส์ไปสู่ความเจริญเติบโตทางเศรษฐกิจและการขจัดปัญหาการทุจริตคอร์รัปชั่น โดยในช่วงทศวรรษที่ผ่านมา องค์การ-สหประชาชาติได้มีฉันทามติตั้งอนุสัญญาสหประชาชาติว่าด้วยการต่อต้านการทุจริต (UNCAC) ในปี ค.ศ. ๒๐๐๓ และได้รับการลงนามและมีผลบังคับใช้ ในปี ค.ศ. ๒๐๐๕ โดยการเป็นเจ้าภาพจัดการประชุม GOPAC ในครั้งนี้นับเป็นโอกาสที่แสดงถึงความก้าวหน้าในความรับผิดชอบที่ฟิลิปปินส์ดำเนินการต่อปัญหาการทุจริต ซึ่งฟิลิปปินส์เป็น ชาติแรกในอาเซียนที่ได้ลงนามเป็นภาคีในอนุสัญญาสหประชาชาติว่าด้วยการต่อต้านการทุจริต (UNCAC) โดยอนุสัญญาฯ นี้ นับเป็นเครื่องมือทางกฎหมายในระดับระหว่างประเทศอันแรกในด้านการต่อต้านการทุจริต โดยในปัจจุบันนี้ ปัญหาการทุจริตยังคงเป็นปัญหาที่ทุกประเทศต้องประสบ และด้วยยุคสมัยที่เปลี่ยนไปทำให้ประชากรในโลกต่างสามารถเรียกร้องแสดงความต้องการถึงความเป็นอยู่ที่ดีขึ้น เศรษฐกิจที่ดีขึ้นและรัฐบาลที่ดีขึ้น จึงถือได้ว่าหลักธรรมาภิบาลนับเป็นความคาดหวังร่วมกันของมวลมนุษยชาติ

นายเอ็ดการ์โด เจ. อังการา สมาชิกวุฒิสภาฟิลิปปินส์ กล่าวเปิดการประชุม
สุนทรพจน์ โดย นายเบนิโญ เอส. อาควิโน ที่ ๓ (H.E. Benigno S. Aquino III) ประธานาธิบดีฟิลิปปินส์ 

นายเบนิโญ เอส. อาควิโน ที่ ๓ ประธานาธิบดีฟิลิปปินส์ เป็นประธานเปิดการประชุมองค์การสมาชิก-รัฐสภานานาชาติเพื่อการต่อต้านการทุจริต (GOPAC) ครั้งที่ ๕ โดยกล่าวคำทักทายผู้เข้าร่วมการประชุมและกล่าวสุนทรพจน์เปิดการประชุม โดยกล่าวถึงความท้าทายในสังคมโลกยุคปัจจุบันที่จำเป็นต้องสกัดกั้นปัญหาการทุจริตที่บ่อนทำลายศีลธรรมในสังคมและสถาบันของประเทศ ด้วยเหตุนี้ การประชุม GOPAC จึงเกิดขึ้นเพื่อสร้างความร่วมมือกันในเรื่องดังกล่าว และในการนี้ ประธานาธิบดีอาควิโนได้ยกตัวอย่างคดีการทุจริตของฟิลิปปินส์ ที่อธิบดียุติธรรมแห่งศาลสูงสุดถูกถอดถอนจากตำแหน่งหลังจากถูกตรวจสอบพบว่าทุจริตในการแจ้งบัญชี-ทรัพย์สิน นอกจากนี้ ยังได้กล่าวถึงการจัดการต่อปัญหาการทุจริตว่าต้องจัดอยู่ในแผนยุทธศาสตร์ระยะยาวที่จะเร่งดำเนินการ ด้วยการสร้างมาตรฐานการปกครองที่ดีโดยหลักธรรมาภิบาลและหลักความซื่อสัตย์ ซึ่งในการนี้    ได้กล่าวถึงการดำเนินนโยบายของหน่วยงานต่างๆ ที่มีการสร้างกลไกการตรวจสอบภายในหน่วยงานเพื่อตอบสนองต่อการร้องเรียน ตลอดจนสร้างมาตรฐานการดำเนินงานตามที่ได้รับมอบหมาย พร้อมยกตัวอย่างความสำเร็จ เช่น กรมโยธาสาธารณะและทางหลวง ซึ่งเป็นหน่วยงานที่ดำเนินงานสร้างสาธารณูปโภคใน ศูนย์กลางกรุงมะนิลา ซึ่งถูกตรวจสอบกระบวนการประมูลโดยตรง ทำให้งบประมาณลดลงจากที่ตั้งไว้อย่างมาก หรือ กรมงบประมาณและการจัดการที่ได้นำระบบ zero-base budgeting มาใช้เพื่อช่วยในการจัดการภาษีได้อย่างมีประสิทธิภาพ นอกจากนี้ ประธานาธิบดีอาควิโน ยังได้กล่าวถึงความโปร่งใสในการบริหารประเทศ ซึ่งได้มีการจัดทำเว็บไซต์ของหน่วยงานราชการที่ประชาชนทั่วไปสามารถเข้าชมและรับทราบข้อมูลนโยบายของรัฐบาล ตลอดจนการใช้เงินงบประมาณของประเทศได้ พร้อมกันนี้ยังได้กล่าวถึงบทบาททางนิติบัญญัติในฐานะ-สมาชิกรัฐสภา และย้ำให้เห็นถึงการสร้างความร่วมมือร่วมกันเพื่อต่อต้านการทุจริต ผ่านการแบ่งปันความรู้และประสบการณ์ระหว่างเพื่อนสมาชิกในภูมิภาคที่อยู่ใกล้เคียงกัน ซึ่งจะช่วยให้บรรลุผลตามเป้าหมายขององค์การในการขจัดปัญหาการทุจริตและการปฏิรูประบอบปกครองในอันที่จะส่งผลดีต่อประชาชนของประเทศต่อไป 

นายเบนิโญ เอส. อาควิโน ที่ ๓ ประธานาธิบดีฟิลิปปินส์ กล่าวสุนทรพจน์ในพิธีเปิดการประชุม
คำกล่าวรายงาน โดย นายจอห์น จี. วิลเลียมส์ (John G. Williams) ประธานบริหาร GOPAC 

นายจอห์น จี. วิลเลียมส์ ประธานบริหาร GOPAC กล่าวทักทายต่อผู้เข้าร่วมการประชุม จากนั้นได้กล่าวรายงานเกี่ยวกับ GOPAC ว่าเป็นองค์การเดียวในโลกที่ทำหน้าที่สร้างความร่วมมือระหว่างบรรดาสมาชิก-รัฐสภาที่มุ่งสร้างสรรค์การปกครองที่ดีหรือหลักธรรมาภิบาลและต่อต้านการทุจริต ในฐานะผู้รับผิดชอบต่อประชาชนในการสร้างระบบการปกครองที่ปลอดจากการทุจริต จึงเป็นหน้าที่ของสมาชิกรัฐสภาที่ต้องกำจัดรัฐบาล
ที่ทุจริตออกไป วัตถุประสงค์หลักของ GOPAC คือ การสร้างความร่วมมือระหว่างสมาชิกรัฐสภาซึ่งจะขจัดรากฐาน-แห่งปัญหาการทุจริตให้หมดสิ้นไป เพื่อรักษาผลประโยชน์ของประชาชนในประเทศที่ได้เลือกตั้งผู้แทนของตนมาทำงานในด้านนิติบัญญัติ เพื่อให้สอดคล้องกับหัวข้อหลัก “ผู้นำที่ดี กฎหมายที่ดี และพลเมืองที่ดี” ของการประชุมในครั้งนี้ พร้อมกันนี้นายวิลเลียมส์ได้กล่าวถึงภารกิจของคณะทำงานเฉพาะกิจของ GOPAC (GOPAC Task Force : GTF) ในแต่ละด้าน เช่น ภารกิจด้านการดำเนินการตามอนุสัญญาสหประชาชาติว่าด้วยการต่อต้านการทุจริต (UNCAC) โดยมี ดร. นาเซอร์ อัล ซาเน เป็นประธานคณะทำงาน ภารกิจด้านประมวลจริยธรรมสำหรับรัฐสภา โดยมี Hon. Ghassan Moukheiber จากเลบานอน เป็นประธานคณะทำงาน ภารกิจด้านการต่อต้านการฟอกเงิน โดยมี Hon. Roy Cullen เป็นประธานคณะทำงาน เป็นต้น นอกจากนี้ นายวิลเลียมส์ ยังได้กล่าวถึง ความร่วมมือระดับโลกขององค์การสหประชาชาติในปี ค.ศ. ๒๐๐๐ คือ เป้าหมายการพัฒนาแห่งสหัสวรรษ (MDGs) ซึ่งมีประเทศกว่า ๑๙๐ ประเทศได้ลงนามเพื่อร่วมกันดำเนินการสู่เป้าหมายในปี ค.ศ. ๒๐๑๕ โดยปัจจุบันนี้ ยังคงอยู่ในระยะเวลาครึ่งทาง และยังคงห่างไกลที่จะบรรลุเป้าหมาย อย่างไรก็ดี นานาประเทศก็ยังคงพยายามกันต่อไป เช่นเดียวกับ GOPAC ซึ่งเป็นเวทีระหว่างประเทศที่บรรดาสมาชิกรัฐสภาได้สร้างความร่วมมือกัน โดย GOPAC มีแผนจะดำเนินการต่อเนื่องจากเป้าหมายการพัฒนาแห่งสหัสวรรษ ภายหลังปี ค.ศ. ๒๐๑๕ เพื่อบรรลุเป้าหมายใหม่ คือ การสร้างสรรค์การ-ปกครองที่ดี ซื่อสัตย์ เป็นประชาธิปไตยและตรวจสอบได้ ในฐานะสมาชิกรัฐสภาซึ่งเป็นตัวแทนที่มาจากความ-คาดหวังของประชาชนผู้เลือกตั้ง จะต้องทำหน้าที่แจ้งให้รัฐสภาได้รับรู้ถึงความต้องการของประชาชนที่คาดหวังสันติภาพ ความเจริญมั่งคั่งและความคาดหวังสู่อนาคต และสมาชิกรัฐสภาต้องร่วมสร้างความร่วมมือระหว่างสมาชิก-รัฐสภาจากทั่วโลกเพื่อก่อให้เกิดหลักการปกครองที่ดี มีความซื่อสัตย์ มีคุณธรรมและตรวจสอบได้ให้เกิดขึ้นในประเทศของตน ตลอดจนสร้างสรรค์ผู้นำที่ดี กฎหมายที่ดีเพื่อผลประโยชน์ของประชาชนที่ดีของประเทศตนต่อไป

คณะผู้แทนรัฐสภาไทย
(จากซ้ายไปขวา) รองศาสตราจารย์ลลิตา  ฤกษ์สำราญ ที่ปรึกษาคณะผู้แทนรัฐสภาไทย นายประวิทย์  จันทราประภาวัฒน์ สมาชิกวุฒิสภา นายประกอบ  จิรกิติ สมาชิกสภาผู้แทนราษฎร  พลเอก ธีรเดช มีเพียร สมาชิกวุฒิสภา นายสุรชัย เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย นายเจตน์ ศิรธรานนท์ สมาชิกวุฒิสภา และนางสาวธีรรัตน์ สำเร็จวาณิชย์ สมาชิกสภาผู้แทนราษฎร
 กำหนดการประชุมในช่วงบ่าย มีการอภิปรายหัวข้อย่อย ๓ หัวข้อ  ดังนี้ 
การอภิปรายหัวข้อที่ ๑ การดำเนินการตามอนุสัญญาสหประชาชาติว่าด้วยการต่อต้านการทุจริต Effective Implementation of the United Nations Convention Against Corruption (UNCAC) โดยมีผู้ร่วมอภิปราย ได้แก่ Hon. Kamaruddin Jaffar (สมาชิกรัฐสภามาเลเซีย) Mr. Dimitri Vlassis (สำนักงาน-ว่าด้วยยาเสพติดและอาชญากรรมแห่งสหประชาชาติ หรือ UNODC) และ Mr. Toshihiro Tanaka (โครงการ-พัฒนาแห่งสหประชาชาติ หรือ UNDP)
การอภิปรายได้กล่าวถึงการดำเนินการตามมาตราต่าง ๆ  ตามอนุสัญญาฯ เช่น มาตรการป้องกัน การ-กำหนดให้เป็นความผิดทางอาญาและการบังคับใช้กฎหมาย โดยกล่าวถึงประเด็นการคุ้มครองพยานและผู้รายงานข้อเท็จจริงเกี่ยวกับการกระทำผิด และประเด็นหน่วยงานที่มีความชำนาญพิเศษในการใช้กฎหมาย นอกจากนี้ยังได้กล่าวถึงความร่วมมือระหว่างประเทศผ่านทางอนุสัญญาฯ UNCAC เช่น ความร่วมมือในการ-บังคับใช้กฎหมาย การสืบสวนสอบสวนร่วม การโอนตัวบุคคลผู้ต้องโทษ เป็นต้น รวมถึงการติดตามทรัพย์สินกลับคืน ซึ่งถือว่าประเด็นนี้เป็นหลักสำคัญของอนุสัญญาฯ นอกจากนี้การอภิปรายได้กล่าวถึงการประชุมระหว่างรัฐภาคี (Conference of the States Parties) ที่มีจุดมุ่งหมายเพื่อสนับสนุนและทบทวนการดำเนินการตามอนุสัญญาฯ เสนอคำแนะนำและอำนวยความสะดวกในการแลกเปลี่ยนข้อมูลระหว่างกัน โดยกลไกการทบทวนการดำเนินการตามอนุสัญญาฯ แบ่งออกเป็นรอบตามระยะเวลาที่กำหนด
ในส่วนของประเทศไทย คณะผู้แทนรัฐสภาไทยได้มอบเอกสารรายงานในหัวข้อนี้ของ พลเอก ธีรเดช มีเพียร สมาชิกวุฒิสภา ให้ฝ่ายเลขานุการเผยแพร่แก่ผู้เข้าร่วมประชุม โดยรายงานได้กล่าวถึง สถานการณ์ของไทยในการ-ดำเนินการตามอนุสัญญาฯ โดยไทยอยู่ระหว่างการพิจารณาแก้ไขกฎหมาย ๓ ฉบับ เพื่อรองรับอนุสัญญาฯ ดังกล่าวอันประกอบด้วย ๑. ร่างพระราชบัญญัติแก้ไขเพิ่มเติมประมวลกฎหมายอาญา ๒. ร่างพระราชบัญญัติว่าด้วยทรัพย์สิน-ที่ได้มาจากการกระทำผิด ๓. ร่างพระราชบัญญัติความร่วมมือระหว่างประเทศในทางอาญา นอกจากนี้ กระทรวงยุติธรรมในฐานะเจ้าภาพในการร้องขอให้ดำเนินการพิจารณาร่างกฎหมาย ๓ ฉบับ ได้บรรจุร่างกฎหมายดังกล่าวในแผนนิติบัญญัติ ๕ ปี พร้อมกันนี้ ไทยได้มีแผนงานการทบทวนด้านการปฏิบัติตามอนุสัญญาฯ ในปี พ.ศ. ๒๕๕๗ ซึ่งประเทศไทยจะร่วมกับประเทศเบนิน เพื่อทบทวนประเทศเชียร์รา ลีโอน โดยมีหัวข้อการทบทวนประเด็นหลัก ๒ ประเด็น คือ ๑) การกำหนดให้เป็นความผิดทางอาญาและการบังคับใช้กฎหมาย และ ๒) ความร่วมมือระหว่าง-ประเทศ

คณะผู้แทนรัฐสภาไทยในระหว่างการประชุม

การอภิปรายหัวข้อที่ ๒ การกำกับดูแลของรัฐสภาและบทบาทการตรวจสอบในการต่อต้านการทุจริต โดยการบังคับใช้กฎหมายการต่อต้านการทุจริต Parliamentary Oversight and the Role of Good Audit in the Fight Against Corruption – using evidence to enforce anti-corruption laws โดยมีผู้ร่วมอภิปราย ได้แก่ Mr. Peter Loney (Parliamentary Leadership and Governance Group, Deakin University, Australia) Hon. Bryon Wilfert (อดีตสมาชิกรัฐสภาแคนาดาและที่ปรึกษา Tactix) และ Hon. Conchita Carpio-Morales (ผู้ตรวจการแผ่นดิน สาธารณรัฐฟิลิปปินส์)
การอภิปรายได้กล่าวถึงหลักสำคัญในการปกครองตามระบอบประชาธิปไตยเพื่อให้เกิดประสิทธิผล จำเป็นต้องยึดหลักความโปร่งใส หลักการตรวจสอบได้และหลักธรรมาภิบาล หน้าที่หลักอย่างหนึ่งของสมาชิกรัฐสภาก็คือการดูแลและสร้างความเชื่อมั่นแก่ประชาชนว่าเงินของประเทศได้ถูกใช้เพื่อผลประโยชน์แห่งชาติตามวัตถุประสงค์ที่เหมาะสม ปัญหาการทุจริตนับเป็นภัยคุกคามต่อการปกครองและการพัฒนาประเทศ เนื่องจากก่อให้เกิด
ความสูญเสียต่อประชาชนทั้งในด้านสิทธิประโยชน์และการรับบริการ ดังนั้นการหยุดยั้งปัญหาการทุจริต จึงต้องสร้างระบบการปกครองประเทศด้วยความโปร่งใสและตรวจสอบได้ด้วยการกำกับดูแลโดยรัฐสภา
ในการอภิปรายหัวข้อนี้ ผู้แทนจากคณะรัฐสภาไทย คือ นายประกอบ จิรกิติ สมาชิกสภาผู้แทนราษฎร ได้แสดงข้อคิดเห็นต่อประเด็นนี้โดยกล่าวถึงความสำคัญของรัฐสภาและบทบาทการตรวจสอบในการต่อต้านการทุจริต
ว่าตามรัฐธรรมนูญของประเทศไทยได้ระบุให้มีการตั้งคณะกรรมาธิการเพื่อกระทำการพิจารณาสอบสวน หรือศึกษาเรื่องใดๆ อันอยู่ในอำนาจหน้าที่ของสภา แล้วรายงานต่อรัฐสภา โดยรัฐสภาไทยมีคณะกรรมาธิการที่รับผิดชอบและกำกับดูแลในเรื่องการต่อต้านการทุจริต ๒ คณะ คือ ๑) คณะกรรมาธิการการป้องกันและปราบปรามการทุจริต-ประพฤติมิชอบ สภาผู้แทนราษฎร และ ๒) คณะกรรมาธิการศึกษา ตรวจสอบเรื่องการทุจริตและเสริมสร้างธรรมาภิบาล วุฒิสภา นอกจากนี้ สมาชิกรัฐสภาและรัฐสภาในฐานะองค์กรด้านนิติบัญญัติ ควรสนับสนุนการพิจารณาร่าง-พระราชบัญญัติที่เกี่ยวข้องกับการต่อต้านการทุจริตและควรส่งเสริมการสร้างเครือข่ายองค์กรในภาคเอกชน เพื่อประสิทธิภาพในการต่อต้านการทุจริตระดับโลก

นายประกอบ จิรกิติ สมาชิกสภาผู้แทนราษฎร 
ขณะกล่าวถ้อยแถลงในการอภิปรายหัวข้อ การกำกับดูแลของรัฐสภาและบทบาทการตรวจสอบในการต่อต้านการทุจริต โดยการบังคับใช้กฎหมายการต่อต้านการทุจริต
การอภิปรายหัวข้อที่ ๓ กฎหมายต่อต้านการฟอกเงินและความลับของธนาคาร Anti-Money Laundering Laws vs. Bank Secrecy โดยมีผู้ร่วมอภิปราย ได้แก่ Hon. Roy Cullen (อดีตสมาชิกรัฐสภาแคนาดา) และ Hon. Teresita Herbosa (Chairperson, Securities and Exchange Commission, Phillippines)
การอภิปรายได้กล่าวถึงความสำคัญของกฎหมายต่อต้านการฟอกเงิน และการดำเนินการตามอนุสัญญา UNCAC ในส่วนที่เกี่ยวข้องกับเรื่องการฟอกเงินและการธนาคาร โดยได้เน้นย้ำความสำคัญของด้านเศรษฐกิจ ตลอดจนกระแสโลกาภิวัตน์ที่มีเรื่องการติดต่อธุรกิจ การเงินระหว่างประเทศและการพัฒนาทางเทคโนโลยีซึ่งมีผลกระทบมาสู่ปัญหาการฟอกเงิน ดังนั้น ในฐานะสมาชิกรัฐสภาจึงต้องมีบทบาทในการต่อต้านการทุจริตและเสริมสร้างกฎหมายในด้านการต่อต้านการฟอกเงินสามารถบังคับใช้ให้เกิดประสิทธิผล
ในส่วนของประเทศไทย ฝ่ายเลขานุการการประชุมได้เผยแพร่เอกสารรายงานของนายประกอบ จิรกิติ สมาชิกสภาผู้แทนราษฎร แก่ผู้เข้าร่วมประชุม โดยรายงานได้กล่าวถึง สถานการณ์เศรษฐกิจของไทยในปัจจุบันที่มีการค้า การลงทุนระหว่างประเทศและมีการไหลเข้า-ออกของเงินทุนอย่างเสรี ทำให้ไทยต้องเผชิญกับปัญหาการฟอกเงิน ประเทศไทยได้มีการออกพระราชบัญญัติป้องกันและปราบปรามการฟอกเงิน พ.ศ. ๒๕๔๒ ซึ่งพระราชบัญญัตินี้มีผลบังคับใช้ในการดำเนินคดีต่อผู้กระทำความผิดในการค้าสิ่งเสพติด การค้ามนุษย์ การ-
ทุจริต ตลอดจนการก่อการร้าย ซึ่งนับเป็นการแสดงให้เห็นว่าประเทศไทยให้ความสำคัญต่อการจัดการปัญหาการฟอกเงินจากธุรกิจทุจริตเหล่านี้ จึงได้ออกกฎหมายฉบับนี้ และในฐานะสมาชิกรัฐสภาควรส่งเสริมการหาแนวทางการป้องกันและปราบปรามการฟอกเงิน ตลอดจนการรักษาความลับของธนาคารให้มีความสอดคล้องกันเพื่อเกิดประสิทธิภาพในการออกกฎหมายเพื่อควบคุมและการบังคับใช้ 

คณะผู้แทนรัฐสภาไทย 
ถ่ายภาพร่วมกับ นายเอ็ดการ์โด เจ. อังการา ประธาน GOPAC
การประชุมวันที่ ๒ (วันศุกร์ที่ ๑ กุมภาพันธ์ ๒๕๕๖)

กำหนดการประชุมในวันที่สอง มีการอภิปรายหัวข้อย่อยในหัวข้อที่ ๔ และ ๕ ในภาคเช้า ซึ่งการอภิปรายจัดขึ้นในช่วงเวลาเดียวกันโดยแบ่งออกเป็น ๒ ห้องประชุมย่อย ดังนี้
การอภิปรายหัวข้อที่ ๔ สิทธิการเข้าถึงข้อมูลและการมีส่วนร่วมของสังคมพลเมืองในการต่อต้านและป้องกันการทุจริต The Right to Information and Civil Society Participation in the Fight Against and Preventive of Corruption โดยมีผู้ร่วมอภิปราย ได้แก่ Hon. Leila De Lima (Secretary, Department of Justice, Phillippines) และ Ms. Huguette Labelle (Chairperson, Transparency International)
การอภิปรายได้กล่าวถึงสิทธิและเสรีภาพทางข้อมูลข่าวสาร (Freedom of Information) ว่าเป็นค่านิยม
ที่มีประสิทธิภาพที่สุดในการป้องกันการทุจริต เนื่องจากเป็นการทำให้ประชาชนได้รับทราบข้อมูลข่าวสารและเป็นการเปิดช่องทางให้ประชาชนรับทราบถึงความน่าเชื่อถือของฝ่ายบริหารในการบริหารประเทศอย่างถูกต้องและโปร่งใส ซึ่งในปัจจุบัน หลายประเทศได้ให้ความสำคัญต่อกฎหมายส่งเสริมด้านเสรีภาพทางข้อมูลข่าวสาร โดยเฉพาะการมีรัฐธรรมนูญที่ปกป้องสิทธิในการเข้าถึงและรับรู้ข้อมูลข่าวสารของราชการ
และในช่วงถาม-ตอบ นายอภิชาต การิกาญจน์ สมาชิกสภาผู้แทนราษฎร ได้ร่วมแสดงความคิดเห็นต่อ ที่ประชุมว่า การเข้าถึงข้อมูลและการมีส่วนร่วมของสังคมพลเมืองเป็นกลไกสำคัญในการต่อต้านการทุจริต รวมถึงความร่วมมืออันดีของหน่วยงานภาครัฐในการเปิดเผยข้อมูลอย่างโปร่งใสและตรวจสอบได้ พร้อมย้ำถึงความสำคัญของหน้าที่สมาชิกรัฐสภาในการต่อต้านการทุจริต เสริมสร้างธรรมาภิบาล และสนับสนุนภาค-ประชาชนในการตรวจสอบการใช้อำนาจของภาครัฐ ตลอดจนส่งเสริมการปลูกฝังค่านิยมพลเมืองให้ยึดมั่นในความซื่อสัตย์ สุจริต เที่ยงธรรม โปร่งใสและตรวจสอบได้

นายอภิชาต การิกาญจน์ สมาชิกสภาผู้แทนราษฎร
ซักถามในหัวข้อ สิทธิการเข้าถึงข้อมูลและการมีส่วนร่วมของสังคมพลเมืองในการต่อต้านและป้องกันการทุจริต
การอภิปรายในหัวข้อที่ ๕ ความโปร่งใสในการจัดซื้อของภาครัฐด้วยการตรวจสอบจากภาคประชาสังคม Transparency in Public Procurement with Business and Civil Society Oversight โดยมีผู้ร่วมอภิปราย ได้แก่ 
Mr. Hamid Sharif (Country Director, People’s Republic of China Resident Mission, ธนาคารพัฒนาเอเชีย) และ Mr. Kyle Wombolt (Head of Asia Investigations and Compliance Herbert Smith Freehills)
การอภิปรายได้กล่าวถึงความสามารถของภาคเอกชนและภาคประชาสังคมต่อการแก้ไขปัญหาการ-ทุจริตในการจัดซื้อของภาครัฐ โดยภาคประชาชนควรจะสร้างกลไกเพื่อตรวจสอบและทบทวนระบบการทำงานจัดซื้อของภาครัฐ ตลอดจนสร้างการมีส่วนร่วมในนโยบายเพื่อการต่อต้านการทุจริตให้สอดคล้องกับอนุสัญญา-สหประชาชาติว่าด้วยการต่อต้านการทุจริต (UNCAC) เพราะปัญหาการทุจริตเป็นความรับผิดชอบร่วมกันของทุกภาคส่วน ทั้งภาครัฐผู้บริหาร ภาคนิติบัญญัติ ภาคธุรกิจ ภาคความร่วมมือระหว่างประเทศ องค์การระหว่าง-รัฐบาลต่างๆ ตลอดจนภาคประชาสังคม ที่ต้องร่วมหาทางแก้ไขปัญหาร่วมกัน
โดยในช่วงถาม-ตอบ นายเจตน์  ศิรธรานนท์ สมาชิกวุฒิสภา ได้ร่วมแสดงความคิดเห็นในประเด็นดังกล่าวต่อที่ประชุม โดยกล่าวถึงความสำคัญของการตรวจสอบจากภาคประชาสังคมว่าจะสามารถช่วยให้กระบวนการจัดซื้อของภาครัฐเป็นไปอย่างโปร่งใสขึ้นได้ ซึ่งสอดคล้องกับอนุสัญญาฯ UNCAC ในมาตรา ๙ การจัดซื้อจัดจ้างและ
การจัดการการคลังของรัฐ ที่ระบุให้รัฐภาคีดำเนินการจัดซื้อที่มีประสิทธิภาพบนพื้นฐานของความโปร่งใส การแข่งขันและหลักเกณฑ์ที่ตรวจวัดได้ในการตัดสินใจ และในมาตรา ๑๓ การมีส่วนร่วมของสังคม ที่ระบุให้รัฐภาคีดำเนินการตามหลักการพื้นฐานของกฎหมายภายในของตนเพื่อส่งเสริมกลุ่มต่าง ๆ นอกภาครัฐ เช่น ประชาสังคม องค์กรเอกชนและองค์กรระดับชุมชนท้องถิ่น ในการป้องกันและต่อต้านการทุจริต 

นายเจตน์  ศิรธรานนท์ สมาชิกวุฒิสภา 
แสดงความคิดเห็นในหัวข้อ ความโปร่งใสในการจัดซื้อของภาครัฐ ด้วยการตรวจสอบจากภาคประชาสังคม
ในภาคบ่าย มีการอภิปรายหัวข้อย่อยในหัวข้อที่ ๖ และ ๗ โดยแบ่งออกเป็น ๒ ห้องประชุมย่อย ดังนี้
การอภิปรายในหัวข้อที่ ๖ ประมวลจริยธรรมรัฐสภา Parliamentary Ethics and Conduct โดยมีผู้-ร่วมอภิปราย ได้แก่ Hon. Ghassan Moukheiber (สมาชิกรัฐสภาเลบานอน) Mrs. Laura Sanz-Levia (คณะมนตรี-แห่งยุโรป) และ Mr. Scott Hubli (National Democratic Institute for International Affairs)
การอภิปรายได้กล่าวถึงความสำคัญของหลักคุณธรรมและจริยธรรมของรัฐสภา ซึ่งเป็นหลักเกณฑ์มาตรฐานในการปฏิบัติตนที่ประกาศชัดแจ้งและเป็นที่ผูกพันของบรรดาสมาชิกรัฐสภา และเป็นที่คาดหวังจากสาธารณชนในอันที่สมาชิกรัฐสภาพึงต้องปฏิบัติ เพื่อสร้างความเชื่อมั่นต่อระบบรัฐสภาและตัวสมาชิกรัฐสภาเอง ซึ่งได้มีการจัดทำคู่มือประมวลจริยธรรมรัฐสภาสำหรับสมาชิกรัฐสภา (Handbook on Parliamentary Ethics and Conduct : A Guide for Parliamentarians) เพื่อเป็นหลักเกณฑ์ ระเบียบปฏิบัติและกรอบการควบคุมการทำงานของรัฐสภา
ในการอภิปรายนี้ นายสุรชัย เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย ได้แสดงสุนทรพจน์ข้อคิดเห็นต่อที่ประชุมเกี่ยวกับความสำคัญของการใช้ประมวลจริยธรรมเป็นเครื่องมือในการ-ทำงานของสมาชิกรัฐสภา โดยรัฐสภาไทยจะสนับสนุนกฎหมายเกี่ยวกับประมวลจริยธรรมและจรรยาบรรณสำหรับเจ้าหน้าที่ของรัฐ ซึ่งสอดคล้องกับมาตรา ๘ ในอนุสัญญาฯ UNCAC นอกจากนี้ ได้กล่าวถึงว่ารัฐธรรมนูญของไทย ได้ให้อำนาจแก่ผู้ตรวจการแผ่นดินในการตรวจตราจริยธรรมของผู้ดำรงตำแหน่งทางการเมืองอีกด้วย และได้ย้ำว่าประเทศไทยจะสนับสนุนกฎหมายและนโยบายที่มุ่งดำเนินการเพื่อต่อต้านการทุจริต ตลอดจนร่วมสร้างสรรค์สังคมที่ปราศจากการทุจริต 

นายสุรชัย  เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย 
ร่วมอภิปรายในหัวข้อ ประมวลจริยธรรมรัฐสภา
การอภิปรายหัวข้อที่ ๗ บทบาทของสมาชิกรัฐสภาสตรีและเครือข่ายสมาชิกสตรีใน GOPAC : Role of Women Parliamentarians and the GOPAC Women Network โดยมีผู้ร่วมอภิปราย ได้แก่ Hon. Nurhayati Ali Assegaf (สมาชิกรัฐสภาอินโดนีเซีย) Senator Pia Cayetano (สมาชิกวุฒิสภาฟิลิปปินส์) และ Dr. Donya Aziz (สมาชิกรัฐสภาปากีสถาน)
การอภิปรายได้กล่าวถึงความสำคัญและบทบาทของสตรีที่เพิ่มมากขึ้นในทางการเมือง โดยเฉพาะในเวทีรัฐสภาที่มีต่อประเด็นการต่อต้านการทุจริต ผู้อภิปรายได้กล่าวว่าสมาชิกรัฐสภาสตรีมักจะมีแนวคิดที่ริเริ่มสร้างสรรค์ในการกำหนดนโยบาย และมักจะให้ความสำคัญต่อการแบ่งสรรงบประมาณไปสู่โครงสร้างพื้นฐานที่จำเป็นต่อประเทศ เช่น การสาธารณสุข การศึกษา การสังคมสงเคราะห์และสวัสดิการสำหรับเด็ก เป็นต้น นอกจากนี้ ยังได้กล่าวถึงการเพิ่มบทบาทของสตรีในเครือข่าย GOPAC เพื่อเชื่อมโยงความร่วมมือระหว่างสมาชิก-รัฐสภาสตรีในแต่ละประเทศให้มาร่วมกันต่อต้านการทุจริต และแสดงบทบาทในการเป็นศูนย์กลางในเครือข่ายนโยบายสาธารณะระหว่างประเทศเพื่อจัดการกับปัญหาการทุจริต
ซึ่งในการอภิปรายนี้ ผู้แทนจากคณะรัฐสภาไทย คือ นางสาวธีรรัตน์ สำเร็จวาณิชย์ สมาชิกสภาผู้แทน-ราษฎร ได้แสดงข้อคิดเห็นในหัวข้อดังกล่าว โดยได้กล่าวถึงความสำคัญของบทบาทสตรีในทางการเมืองของไทย โดยยกตัวอย่างนายกรัฐมนตรีและนโยบายเพื่อส่งเสริมบทบาทสตรีของรัฐบาลไทย คือ นโยบายกองทุนพัฒนา-บทบาทสตรี และได้กล่าวถึงบทบาทสมาชิกรัฐสภาสตรีในประเทศไทยที่มีชมรมสมาชิกรัฐสภาสตรีไทย ซึ่งมีวัตถุประสงค์เพื่อเสริมสร้างและพัฒนาบทบาทของสตรีให้มีส่วนร่วมในการพัฒนาการเมืองและการปกครอง ตลอดจนเสริมสร้างความสัมพันธ์กับชมรมหรือองค์กรสมาชิกรัฐสภาสตรีในนานาประเทศที่มีวัตถุประสงค์สอดคล้องกัน และได้ย้ำว่าว่าโอกาสในการประชุมครั้งนี้ ถือเป็นโอกาสอันดีที่ประเทศไทยจะได้เปิดมิติใหม่เพื่อแสดงบทบาทสำคัญในการดำเนินงานเพื่อต่อต้านการทุจริต ร่วมกับ GOPAC

นางสาวธีรรัตน์  สำเร็จวาณิชย์ สมาชิกสภาผู้แทนราษฎร 
ร่วมอภิปรายในหัวข้อ บทบาทของสมาชิกรัฐสภาสตรีและเครือข่ายสมาชิกสตรีใน GOPAC
จากนั้นในช่วงสุดท้ายของการประชุมในวันที่ ๒ เป็นการประชุมกลุ่มภูมิภาค (Regional Chapter) 
ซึ่งแบ่งออกเป็น ๖ กลุ่ม ดังนี้


๑.
กลุ่มความร่วมมือในภูมิภาคแอฟริกา (African Forum)


๒.
กลุ่มสมาชิกรัฐสภาภูมิภาคอาหรับเพื่อการต่อต้านการทุจริต (ARPAC : Arab Region Parliamentarians Against Corruption)


๓.
กลุ่มสมาชิกรัฐสภาภูมิภาคละตินอเมริกาและแคริบเบียนเพื่อการต่อต้านการทุจริต (GOPAC Latina America y el Caribe)


๔.
กลุ่มสมาชิกรัฐสภาภูมิภาคเอเชียใต้เพื่อการต่อต้านการทุจริต (SAPAC : South Asian Parliamentarians Against Corruption) 


๕.
กลุ่มสมาชิกรัฐสภาภูมิภาคเอเชียตะวันออกเฉียงใต้เพื่อการต่อต้านการทุจริต (SEAPAC : Southeast Asian Parliamentarians Against Corruption)


๖.
กลุ่มสมาชิกรัฐสภาที่ไม่สังกัดกลุ่มภูมิภาคใดเพื่อการต่อต้านการทุจริต (GOPAC Members Non-Affiliated to Regional Chapters)
 ในการประชุมกลุ่มภูมิภาคนี้ คณะผู้แทนรัฐสภาไทยได้เข้าประชุมร่วมกับกลุ่มสมาชิกรัฐสภาภูมิภาค-เอเชียตะวันออกเฉียงใต้เพื่อการต่อต้านการทุจริต หรือ SEAPAC ซึ่งได้ดำเนินการประชุมตามระเบียบวาระ การประชุม ดังต่อไปนี้
1. ลงทะเบียน
2. คำกล่าวเปิดการประชุมและรายงานผลการดำเนินงาน โดยนายเอ็ดการ์โด เจ. อังการา ประธาน SEAPAC
3. คำกล่าวปฏิญาณตนของสมาชิกใหม่
4. การเลือกตั้งคณะทำงานใหม่ของคณะผู้บริหาร SEAPAC

5. รายงานจากหน่วยประจำชาติ
· อินโดนีเซีย
· มาเลเซีย
· ติมอร์ เลสเต
6. การอภิปรายและการรับรองแผนปฏิบัติงานระดับภูมิภาค ระหว่างปี ค.ศ. ๒๐๑๓ - ๒๐๑๖
7. รายงานจากสำนักงานเลขาธิการ GOPAC ในเรื่องการก่อตั้ง SEAPAC โดย Ms. Priya Sood, GTF Senior Advisor
8. การพิจารณาร่างปฏิญญามะนิลา
9. กำหนดการและสถานที่จัดการประชุม SEAPAC ครั้งหน้า
แผนปฏิบัติงานระดับภูมิภาค ระหว่างปี ค.ศ. ๒๐๑๓ – ๒๐๑๖
1. ด้านองค์การ
1) เพิ่มจำนวนสมาชิก SEAPAC

2) ก่อตั้งหน่วยประจำชาติ GOPAC ในบรรดาประเทศสมาชิกอาเซียน
· บรูไน
· กัมพูชา
· อินโดนีเซีย
· ลาว
· มาเลเซีย
· เมียนมาร์
· ฟิลิปปินส์
· สิงคโปร์
· ไทย
· เวียดนาม
3) จัดการแหล่งเงินทุนและทรัพยากร
4) ก่อตั้งสำนักงานเลขาธิการถาวร
2. ศักยภาพและการสร้างองค์ความรู้
1) เพิ่มระดับข้อมูลทางเทคโนโลยี
· SEAPAC จะจัดตั้งเว็บไซต์ของหน่วยงาน
2) จัดระเบียบข้อมูลด้านกฎหมายการต่อต้านการทุจริตในบรรดาประเทศสมาชิก
· สร้างระบบจัดการข้อมูลทางด้านกฎหมายเพื่อการต่อต้านการทุจริตและหลักปฏิบัติที่ดีเพื่อให้บรรดาประเทศสมาชิกสามารถจัดเก็บและสืบค้นข้อมูลได้
· วัตถุประสงค์ : เพื่อสร้างฐานข้อมูลทางด้านกฎหมายในอนาคตเพื่อการปฏิรูปการดำเนินงาน-การต่อต้านการทุจริต
3. ความช่วยเหลือซึ่งกันและกันทางอาญาและสนธิสัญญาส่งผู้ร้ายข้ามแดน
SEAPAC จะกระตุ้นให้บรรดาประเทศสมาชิกเร่งสร้างความช่วยเหลือซึ่งกันและกันทางอาญาและสนธิสัญญาส่งผู้ร้ายข้ามแดน ซึ่งเป็นเครื่องมือที่สำคัญในการต่อสู้กับปัญหาการทุจริตคอร์รัปชั่นซึ่งอยู่นอกเหนือ-เขตพรมแดนระหว่างประเทศ อาทิ ปัญหายาเสพติดและการฟอกเงิน หรือการเรียกคืนทรัพย์สินที่ถูกยักยอก 
4. รวบรวมระบบจริยธรรมของแต่ละประเทศ
1) ยกระดับมาตรฐานข้าราชการพลเรือน
· SEAPAC จะสนับสนุนให้รัฐสภาประเทศสมาชิกออกมาตรการเพื่อยกระดับมาตรฐานการดำเนินงานและรางวัลตอบแทนสำหรับบุคคลากรของภาครัฐ ตลอดจนจัดหาเงินทุนและการฝึกอบรมทักษะที่จำเป็นเพื่อศักยภาพในการจัดการต่อปัญหาการทุจริต
2) ส่งเสริมหลักคุณธรรมและจริยธรรมในภาคเอกชน
· SEAPAC มุ่งมั่นที่จะกระตุ้นให้ภาคเอกชนสร้างความร่วมมืออย่างจริงจังในการต่อต้านการทุจริต
· SEAPAC มุ่งมั่นที่จะร่วมมือกับกลุ่มธุรกิจในการเสริมสร้างประมวลหลักจริยธรรมเพื่อให้สอดคล้องกับภาครัฐ
3) สนับสนุนการริเริ่มภาคประชาสังคม
· SEAPAC จะส่งเสริมให้รัฐสภาของ ประเทศสมาชิกให้ออกกฎหมายและมาตรการอื่นๆ เพื่อขยายการสนับสนุนต่อองค์การด้านประชาสังคมที่เกี่ยวข้องในการติดตามและการสืบสวนเพื่อตรวจสอบการดำเนินธุรกิจกับภาครัฐบาล
5. การดำเนินการตามอนุสัญญาสหประชาชาติว่าด้วยการต่อต้านการทุจริต
1) ออกกฎหมายเพื่ออนุวัตการให้เป็นไปตามอนุสัญญาฯ
2) ให้สัตยาบันต่อสนธิสัญญา อนุสัญญา และความตกลงอื่น ๆ ที่เกี่ยวข้อง


นอกจากนี้ ในวาระเกี่ยวกับการประชุม SEAPAC ครั้งต่อไป ที่ประชุมได้พิจารณารับรองให้อินโดนีเซียดำรงตำแหน่งประธาน SEAPAC ในการนี้ คณะผู้แทนจากอินโดนีเซียแจ้งให้ที่ประชุมรับทราบว่า อินโดนีเซียยินดีรับเป็นเจ้าภาพจัดการประชุม SEAPAC ครั้งต่อไป ณ กรุงจาการ์ตา และจะแจ้งกำหนดวันและเวลาการจัด-ประชุมในโอกาสหน้า 
อนึ่ง ในการประชุมกลุ่มภูมิภาคครั้งนี้ ประเทศไทยได้รับการเสนอจากที่ประชุมให้นายสุรชัย เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย ดำรงตำแหน่งรองประธาน SEAPAC โดยมีวาระการดำรงตำแหน่ง ๒ ปี (พ.ศ. ๒๕๕๖ - ๒๕๕๘)
                                                 [image: image15.png]



การถ่ายภาพหมู่ของผู้เข้าร่วมการประชุม
การประชุมวันที่ ๓ (วันเสาร์ที่ ๒ กุมภาพันธ์ ๒๕๕๖)
กำหนดการในวันที่สามซึ่งเป็นวันสุดท้ายของการประชุมมีพิธีการครึ่งวัน ดังนี้คือ การกล่าวรายงาน ผลการประชุมของแต่ละกลุ่มภูมิภาค และการลงนามในบันทึกความเข้าใจ ระหว่าง GOPAC และ สถาบันระหว่าง-ประเทศเพื่อการต่อต้านการทุจริต (IACA) จากนั้นเป็นพิธีปิดการประชุม ตามระเบียบวาระได้แก่ การรับรองคณะทำงานเฉพาะกิจ การรับรองปฏิญญามะนิลา คำกล่าวปิดการประชุม และการประกาศรับรองเจ้าภาพ-จัดการประชุม GOPAC ในปี ค.ศ. ๒๐๑๕ ดังรายละเอียดต่อไปนี้
การประชุมใหญ่ : การกล่าวรายงานผลการประชุมของแต่ละกลุ่มภูมิภาค
1. กลุ่มความร่วมมือในภูมิภาคแอฟริกา 

2. กลุ่มสมาชิกรัฐสภาภูมิภาคอาหรับเพื่อการต่อต้านการทุจริต 
3. กลุ่มสมาชิกรัฐสภาภูมิภาคละตินอเมริกาและแคริบเบียนเพื่อการต่อต้านการทุจริต 
4. กลุ่มสมาชิกรัฐสภาภูมิภาคเอเชียใต้เพื่อการต่อต้านการทุจริต 
5. กลุ่มสมาชิกรัฐสภาภูมิภาคเอเชียตะวันออกเฉียงใต้เพื่อการต่อต้านการทุจริต 
6. กลุ่มสมาชิกรัฐสภาที่ไม่สังกัดกลุ่มภูมิภาคใดเพื่อการต่อต้านการทุจริต 
พิธีการลงนามในบันทึกความเข้าใจ (MOU) ระหว่าง GOPAC และสถาบันระหว่างประเทศเพื่อการ-ต่อต้านการทุจริต (International Anti-Corruption Academy : IACA) 
พิธีปิดการประชุม
การรับรองคณะทำงานเฉพาะกิจ (GOPAC Task Force : GTF)
· คณะทำงานเฉพาะกิจด้านการต่อต้านการฟอกเงิน (The Anti-Money Laundering Global Task Force : GTF-AML) 
ด้วยเห็นความสูญเสียทางการเงินจำนวนมหาศาลอันเป็นผลมาจากการฟอกเงินและทรัพย์สินที่-ถูกยักยอก ตลอดจนผลกระทบในด้านลบที่ตามมาในการบรรเทาปัญหาความยากจนและกระทบต่อเสถียรภาพทางการเมือง คณะฯ จึงเสนอข้อมติเพื่อ
· พัฒนาแหล่งทรัพยากรเพื่อการตรวจสอบหาประเทศที่มีศักยภาพในการจัดหาข้อมูล เครื่องมือและคำแนะนำต่อสมาชิกรัฐสภาในการเสริมสร้างความเข้มแข็งให้กับเกณฑ์ของคณะทำงาน
· ให้ความรู้แก่สมาชิกรัฐสภาในเรื่องการเรียกคืนทรัพย์สินที่ถูกยักยอก โดยการให้ความ-ช่วยเหลือ การให้คำแนะนำ การให้ข้อมูลทางเทคนิค ตลอดจนวิธีปฏิบัติในการแก้ไขปัญหาเพื่อนำไปสู่กระบวนการร่างกฎหมายภายในประเทศ
· ผลักดันแผนปฏิบัติการด้านการต่อต้านการฟอกเงิน (GOPAC AML Action Guide) สำหรับสมาชิกรัฐสภาในภูมิภาคละตินอเมริกาและอาหรับผ่านรูปแบบการประชุมเชิงปฏิบัติการระดับชาติและระดับ-ภูมิภาค เพื่อขยายศักยภาพของสมาชิกรัฐสภาในการเสริมสร้างกฎเกณฑ์ของประเทศตนให้มีประสิทธิภาพ    ในการต่อต้านการฟอกเงินและการเรียกคืนทรัพย์สินที่ถูกยักยอก
· ตอบสนองต่อความต้องการของสถาบันการเงินและสื่อกลางทุกองค์การ ที่ต้องการคำประกาศความผูกมัดทางกฎหมายของเจ้าของธุรกิจ สำหรับทุกๆ สถาบันทางการเงิน และรวมถึงบทลงโทษสำหรับ      ผู้ไม่ปฏิบัติตาม
· คณะทำงานเฉพาะกิจด้านอนุสัญญาสหประชาชาติว่าด้วยการต่อต้านการทุจริต (United Nations Convention Against Corruption Global Task Force : GTF-UNCAC)


ด้วยความตระหนักต่อผลกระทบจากปัญหาการทุจริต ทั้งในระดับบุคคล สังคมและสถาบันองค์การต่าง ๆ ความเสียหายอันส่งผลในระดับโลกฝังลึกเป็นปัญหาตามความรับผิดชอบในฐานะสมาชิกรัฐสภา เพื่อสร้างความโปร่งใสและความน่าเชื่อถือในการต่อต้านการทุจริต อันเกิดขึ้นภายใต้อนุสัญญาสหประชาชาติ-ว่าด้วยการต่อต้านการทุจริต คณะฯ จึงเสนอข้อมติเพื่อ
· ปรับปรุงศักยภาพของสมาชิกรัฐสภาในการสร้างความเข้าใจต่ออนุสัญญาฯ โดยการปรับปรุงมาตรฐานระหว่างประเทศให้สอดคล้องกับความต้องการภายในประเทศและแสดงบทบาทสำคัญในการกำกับ-ดูแล ติดตามผลและทบทวนมาตรการภายในประเทศเพื่อดำเนินการตามอนุสัญญาฯ
· ส่งเสริมให้สมาชิกรัฐสภารับรองว่ากลไกการทบทวนประจำปีที่เกิดขึ้นและการรายงานผล   ได้มีการนำเสนอต่อรัฐสภาและเปิดเผยข้อมูลอย่างโปร่งใส
· ขยายผลการรายงานของรัฐสภาในการประชุมรัฐภาคีและการประชุมระหว่างประเทศอื่นๆ เกี่ยวกับอนุสัญญาฯ เพื่อแสดงถึงการสร้างความเข้าใจและการสนับสนุนต่ออนุสัญญาฯ ดังเช่นการเน้นศักยภาพของอนุสัญญาฯ ในการสร้างความเชื่อมั่นจากสาธารณชนผ่านทางผู้แทนจากปวงชน
· กระตุ้นสมาชิกรัฐสภาให้ทำงานร่วมกับองค์การระหว่างประเทศ องค์การภาคประชาสังคม เช่น องค์การการสร้างความร่วมมือตามอนุสัญญาฯ ในการต่อต้านการทุจริต
· พัฒนาแหล่งทรัพยากรเพื่อจัดหาข้อมูล เครื่องมือและคำแนะนำต่อสมาชิกรัฐสภาในการเสริมสร้างความเข้มแข็งให้กับยุทธศาสตร์การต่อต้านการทุจริตและการสนับสนุนการดำเนินการและการ-ประเมินอนุสัญญาฯ ในระดับประเทศ
· คณะทำงานเฉพาะกิจด้านการกำกับดูแลโดยรัฐสภา (The Parliamentary Oversight Global Task Force : GTF-PO)
ด้วยเห็นความสำคัญของการกำกับดูแลโดยรัฐสภาอย่างโปร่งใสและมีประสิทธิภาพ ว่าจำเป็นต่อระบบการปกครองที่ดีและการเผชิญกับปัญหาการทุจริต และเล็งเห็นว่าผลกำไรจากทรัพยากรในภาค-สาธารณะ ควรจะเกิดประโยชน์ต่อประชากรของประเทศ คณะฯ จึงเสนอข้อมติเพื่อ
· ส่งเสริมและเผยแพร่การกำกับดูแลโดยสภาด้านนิติบัญญัติและการต่อต้านการทุจริต เป็นความรับผิดชอบของสำนักงานเลขาธิการ GOPAC ร่วมมือกับสถาบันธนาคารโลกและสำนักงานส่งเสริมระบอบประชาธิปไตยแบบรัฐสภา ซึ่งกลไกนี้จะช่วยสร้างแนวทางที่สามารถนำไปปรับใช้ได้และการประชุมเชิง-ปฏิบัติการเพื่อเพิ่มศักยภาพของฝ่ายนิติบัญญัติได้
· พัฒนาเครือข่ายสนับสนุนการจัดหลักสูตรให้คำแนะนำแก่สมาชิกรัฐสภาที่ได้รับเลือกตั้งใหม่เพื่อสร้างความเข้าใจในบทบาทที่ควรกระทำในเวทีระหว่างประเทศด้านการต่อต้านการทุจริต
· กระชับความสัมพันธ์ระหว่าง GOPAC กับองค์การอื่นๆ หรือฝ่ายนิติบัญญัติที่ทำงานในด้านการ-กำกับดูแลเช่นเดียวกัน
· สนับสนุนการตั้งคณะกรรมาธิการตรวจสอบการใช้จ่ายเงินงบประมาณแผ่นดิน ในกรณีที่ยังไม่มี และกระตุ้นให้คณะทำงานฯ มีอิสระในการทำงาน รวมถึงให้สมาชิกรัฐสภาฝ่ายค้านเป็นประธานคณะทำงานฯ
· สำรวจความเป็นไปได้ของการสร้างและจัดหาแนวทางแนะนำสำหรับองค์การ เพื่อสนับสนุนการทำงาน ภายใต้ประเทศผู้รับที่เกี่ยวข้องกันกับสมาชิกรัฐสภาเพื่อจะสร้างโครงการที่ตอบสนองต่อความ-ต้องการในการพัฒนาประเทศและการกำกับดูแลโดยรัฐสภา
· สร้างมั่นใจว่าฝ่ายนิติบัญญัติจะมีพันธมิตรสนับสนุนสร้างความเข้าใจ ความโปร่งใส และจัดหาต้นแบบฝ่ายนิติบัญญัติเพื่อการอ้างอิง
· สร้างมั่นใจว่าคณะทำงานเฉพาะกิจจะสามารถทำงานร่วมมือกับหน่วยงานที่เกี่ยวข้องอื่น ๆ ได้ เช่น Extractive Industries Transparency Initiative, Revenue Watch Institute, Publish What You Pay และอื่น ๆ
· เป็นผู้ริเริ่มระดับโลก ด้วยจุดมุ่งหมายเพื่อเร่งสร้างความซื่อสัตย์ในการจัดซื้อสาธารณะและกระบวนการจ่ายโอนทรัพย์สิน ซึ่งจะส่งผลต่อการเริ่มต้นออกกฎหมายด้านการจัดซื้อสาธารณะในทุกประเทศ
· คณะทำงานเฉพาะกิจด้านประมวลคุณธรรมและจริยธรรมของรัฐสภา (Parliamentary Ethics and Conduct Global Task Force : GTF-PEC)
ด้วยลักษณะเฉพาะของรัฐสภาและสมาชิกรัฐสภาอันเป็นตัวแทนของประชาชน ที่ได้รับเลือกตั้งมาตามกฎหมายมีอำนาจตรวจสอบและอำนาจบริหารที่รับผิดชอบ ส่งผลให้สมาชิกรัฐสภาต้องมีศักยภาพอย่างสูงในการป้องกันและต่อสู้กับการทุจริต เพื่อที่จะรักษาความซื่อสัตย์และได้รับความเชื่อใจจากสาธารณชน สมาชิก-รัฐสภาจึงต้องสนับสนุนและแสดงให้เห็นถึงมาตรฐานที่สูงของคุณธรรมและจริยธรรม คณะฯ จึงเสนอข้อมติเพื่อ
· ยอมรับอย่างเต็มใจในการร่างและเผยแพร่ คู่มือประมวลคุณธรรมและจริยธรรมของรัฐสภา
· กระตุ้นสมาชิก GOPAC ให้เผยแพร่และนำคู่มือฯ ไปสู่การปฏิบัติทั้งในระดับโลก ภูมิภาค และภายในประเทศ เพื่อพัฒนาระบบให้เกิดประสิทธิผลและความเข้าใจต่อหลักคุณธรรมและจริยธรรม
· สนับสนุนคณะทำงานฯ ให้นำยุทธศาสตร์และแผนปฏิบัติการเพื่อนำไปสู่การปฏิบัติจริงทั้ง  ในระดับโลก ภูมิภาค และภายในประเทศ โดยเน้นในประเด็น ดังนี้
· พัฒนาองค์ความรู้และข้อเท็จจริงในประมวลคุณธรรมและจริยธรรมของระบบงานรัฐสภา
· เสริมสร้างศักยภาพของสมาชิกรัฐสภาในการพัฒนา ออกกฎหมายและนำไปไปปฏิบัติของระบบประมวลคุณธรรมและจริยธรรมทั้งในทางการเมืองและทางวัฒนธรรม ตามมาตรฐานนานาชาติ
· พัฒนาศักยภาพของคณะทำงาน พันธมิตรและองค์การให้เกิดทั้งประสิทธิภาพและประสิทธิผล
· คณะทำงานเฉพาะกิจด้านการมีส่วนร่วมของภาคประชาสังคม (Participation of Society Global Task Force : GTF-PoS)


ด้วยสมาชิกแห่งรัฐสภาทุกคนมีความรับผิดชอบในการเป็นตัวแทนของประชนตามระบอบประชาธิปไตย และในการสร้างความเชื่อมั่นว่าจะไม่มีการละเลยหรือไม่ให้ความสำคัญต่อกลุ่มใด ๆ ไม่ว่าในทางการเมือง สังคมหรือเศรษฐกิจได้ และด้วยความเข้าในในมาตรา ๑๓ แห่งอนุสัญญาสหประชาชาติว่าด้วยการ-ต่อต้านการทุจริต ที่เรียกร้องให้รัฐภาคีใช้มาตรการที่เหมาะสมในการสนับสนุนการมีส่วนร่วมของปัจเจกบุคคลและกลุ่มในภาคส่วนอื่นๆ เช่น ภาคประชาสังคม องค์การที่ไม่ใช่ภาครัฐ และองค์การส่วนชุมชน ในการป้องกันและต่อต้านการทุจริต ตลอดจนการสร้างความตื่นตัวของสาธารณชนในการรับรู้ปัญหา สาเหตุและความ-ร้ายแรงของภัยคุกคามอันมาจากปัญหาการทุจริต คณะฯ จึงเสนอข้อมติเพื่อ
· ปรับปรุงศักยภาพของสมาชิกรัฐสภาในการเติมเต็มบรรลุเป้าหมายความรับผิดชอบในฐานะตัวแทนของประชนตามระบอบประชาธิปไตย เสริมสร้างแนวคิดดีๆ ให้กับสาธารณชนและทำงานอย่างมีประสิทธิภาพร่วมกับภาคประชาสังคม ผ่านการประชุมเชิงปฏิบัติการด้านการมีส่วนร่วมของภาคประชาสังคมและเครื่องมืออื่นๆ เช่น ผลการวิจัย ต้นแบบทางนิติบัญญัติและแผนปฏิบัติการ
· เริ่มสร้างและสนับสนุนพันธมิตรร่วมกับองค์การในภาคประชาสังคมเพื่อต่อต้านการทุจริต ตลอดจนทำงานร่วมกับกลุ่มต่างๆ ทั้งในระดับโลก ภูมิภาค และภายในประเทศ
· ทำงานร่วมกับพันธมิตรในภาคประชาสังคมเพื่อพัฒนาต้นแบบนิติบัญญัติเพื่อ ส่งข้อมูลและปกป้องสิทธิของบุคคลที่แสดงตนเพื่อต่อสู้กับการทุจริต
· พัฒนายุทธศาสตร์สื่อสารมวลชนโดยมีจุดมุ่งหมายสร้างความตื่นตัวต่อประเด็นปัญหาการ-ทุจริต รวมไปถึงการปฏิบัติตามอนุสัญญาฯ และทำให้ภาคสังคมเห็นความสำคัญของปัญหาการทุจริต
· รวบรวมผู้แทนจากพันธมิตรภาคประชาสังคมเป็นสมาชิกของคณะทำงานฯ
· คณะทำงานเฉพาะกิจด้านเครือข่ายสตรีในรัฐสภา (Women in Parliament Network)


ด้วยทั้งบุรุษและสตรีต่างมีทัศนคติที่แตกต่างกันในด้านต่าง ๆ เช่น สังคม เศรษฐกิจและการเมือง รวมถึงการมีส่วนร่วมทางการเมืองของสตรีเป็นความต้องการที่จำเป็นในหลักการปกครองที่ดี และด้วยการรับรู้นี้ สามารถเห็นความก้าวหน้าได้จากจำนวนสตรีที่เพิ่มมากขึ้นในตำแหน่งผู้ตัดสินนโยบาย ซึ่งจำนวนสตรีในฝ่าย-นิติบัญญัติแสดงให้เห็นถึงความเท่าเทียมกันระหว่างเพศในสังคมโลกที่มากขึ้น คณะฯ จึงเสนอข้อมติเพื่อ
· จัดหาเครือข่ายสนับสนุน รวมไปถึงการประชุมเชิงปฏิบัติการตลอดจนกิจกรรมอื่นๆ ที่มุ่งปรับปรุงศักยภาพของสมาชิกรัฐสภาสตรีให้มีส่วนร่วมอย่างจริงจังในการต่อต้านการทุจริต
· สนับสนุนเวทีกลุ่มสตรีในรัฐสภาให้มีบทบาทมากขึ้นต่อประเด็นการต่อต้านการทุจริต
· ทำงานร่วมกับพันธมิตร เช่น UN, IPU, Transparency International และองค์การสถาบันต่างๆ เพื่อแบ่งปันทรัพยากรที่มีและทำการวิจัยเพิ่มเติมเกี่ยวกับผลกระทบจากการทุจริตที่มีต่อสตรี
· ตรวจสอบกรณีศึกษาต่างๆ ที่เป็นอุปสรรคและขัดขวางการมีส่วนร่วมของสตรีในทางการเมืองและเผยแพร่ตัวอย่างที่ได้เรียนรู้

คณะผู้แทนรัฐสภาไทย กับ ป้ายวาทกรรมเกี่ยวกับปัญหาการทุจริตของอดีตประธานาธิบดีฟิลิปปินส์

การรับรองปฏิญญามะนิลา (Manila Declaration)
ที่ประชุม GOPAC ได้รับรองปฏิญญามะนิลาอย่างเป็นทางการ มีรายละเอียดตามเอกสารแนบท้าย
​​​​​​​​​
คำกล่าวปิดการประชุม
ที่ประชุมรับฟังคำกล่าวปิดการประชุม โดย ดร.นาเซอร์ อัล ซาเน ประธาน GOPAC ซึ่งกำลังจะสิ้นสุดวาระการดำรงตำแหน่ง และนายเอ็ดการ์โด เจ. อังการา ประธาน GOPAC ที่จะเข้ารับตำแหน่งในวาระต่อไป 
การประกาศรับรองเจ้าภาพจัดการประชุม GOPAC ในปี ค.ศ. ๒๐๑๕
เอกอัครราชทูต Tamerlan Garayev เป็นตัวแทนจากสาธารณรัฐอาเซอร์ไบจัน ได้แจ้งความจำนง   ขอเป็นเจ้าภาพจัดการประชุม GOPAC ครั้งต่อไป ซึ่งที่ประชุมได้ประกาศรับรองให้สาธารณรัฐอาเซอร์ไบจัน เป็นเจ้าภาพจัดการประชุม GOPAC ครั้งที่ ๖ ในปี ค.ศ. ๒๐๑๕               

นายสุรชัย  เลี้ยงบุญเลิศชัย รองประธานวุฒิสภา คนที่หนึ่ง หัวหน้าคณะผู้แทนรัฐสภาไทย ถ่ายภาพร่วมกับ
ดร. นาเซอร์ อัล ซาเน นายเอ็ดการ์โด เจ. อังการา และหัวหน้าคณะผู้แทนจากประเทศต่างๆ ที่เข้าร่วมการประชุม
ปฏิญญามะนิลา
ปฏิญญาของการประชุมองค์การสมาชิกรัฐสภานานาชาติเพื่อการต่อต้านการทุจริต (GOPAC) ครั้งที่ ๕
เรา บรรดาสมาชิกแห่งองค์การสมาชิกรัฐสภานานาชาติเพื่อการต่อต้านการทุจริต (GOPAC) ซึ่งเป็นตัวแทนของรัฐสภา จาก ๖๗ ประเทศ
ร่วมประชุมกัน ณ กรุงมะนิลา สาธารณรัฐฟิลิปปินส์ ระหว่างวันที่ ๓๑ มกราคม – ๒ กุมภาพันธ์ ๒๕๕๖ ในการประชุมองค์การสมาชิกรัฐสภานานาชาติเพื่อการต่อต้านการทุจริต (GOPAC) ครั้งที่ ๕
ยืนยันว่า ธรรมาภิบาลเป็นจุดมุ่งหมายร่วมกันแห่งมวลมนุษยชาติ
ยอมรับว่า แต่ละรัฐและประชาคมระหว่างประเทศควรมีบทบัญญัติและวิถีทางในอันที่จะนำผู้กระทำความผิดมาลงโทษ
ตระหนักว่า อนุสัญญาสหประชาชาติว่าด้วยการต่อต้านการทุจริต (UNCAC) ซึ่งมีผลบังคับใช้ในปี พ.ศ. ๒๕๔๘ เป็นตราสารเพื่อต่อต้านการทุจริตที่มีผลผูกพันทางกฎหมายเป็นครั้งแรกและเป็นที่ยอมรับจากนานาชาติ
มุ่งมั่น ในการบรรลุหลักการและยุทธศาสตร์ร่วมกัน ในการต่อต้านการทุจริต เสริมสร้างธรรมาภิบาลและสนับสนุนหลักนิติธรรม
โดยการนี้ สมาชิกรัฐสภาควรจะ :

1. ส่งเสริมการนำอนุสัญญาสหประชาชาติว่าด้วยการต่อต้านการทุจริตไปปฏิบัติอย่างกว้างขวาง ภายใต้ขอบเขตของกฎหมายของแต่ละประเทศ
2. ให้คำมั่นว่าทุกประเทศจะทบทวนอนุสัญญาสหประชาชาติว่าด้วยการต่อต้านการทุจริตเป็นประจำทุกปีและทำให้แน่ใจว่าอนุสัญญาดังกล่าวจะเป็นที่ยอมรับและมีการแลกเปลี่ยนกับประชาชนอย่างเปิดเผยและโปร่งใส
3. เน้นย้ำเพื่อนสมาชิกรัฐสภาต่อความสำคัญของการมีส่วนร่วมอย่างแข็งขันในการนำอนุสัญญา-สหประชาชาติว่าด้วยการต่อต้านการทุจริตไปปฏิบัติ
4. ตระหนักถึงบทบาทของสมาชิกรัฐสภาทั้งบุรุษและสตรี ในการนำไปปฏิบัติเพื่อให้เกิดความ-เปลี่ยนแปลงทั้งภายในและภายนอกรัฐสภา
5. จัดทำและบังคับใช้ประมวลจริยธรรมและจรรยาบรรณแก่สมาชิกรัฐสภาทุกคน
6. ดำเนินการเพื่อให้เกิดกลไกในการต่อต้านการทุจริตขององค์กร  โดยเฉพาะอย่างยิ่งในการยึดทรัพย์และชดใช้ทรัพย์สินที่ได้ขโมยมาจากประชาชน
7. แสวงหาตราสารที่ได้รับการรับรองตามกฎหมายอย่างแพร่หลายซึ่งผูกพันให้ประเทศต่าง ๆ ร่วมมือกันต่อต้านการทุจริตและทำให้ประชาคมระหว่างประเทศสามารถดำเนินคดีกับผู้กระทำผิด
8. ส่งเสริมการมีส่วนร่วมจากทุกภาคส่วนของสังคมอย่างกว้างขวางในการต่อต้านการทุจริต

รับรอง ณ กรุงมะนิลา สาธารณรัฐฟิลิปปินส์ เมื่อวันที่ ๒ กุมภาพันธ์ ๒๕๕๖
ข้อสังเกตและข้อเสนอแนะจากการเข้าร่วมการประชุม
1. ความสำคัญของอนุสัญญาสหประชาชาติว่าด้วยการต่อต้านการทุจริต (UNCAC) ในฐานะกฎหมายระหว่างประเทศและกลไกความร่วมมืออันที่เป็นที่ยอมรับจากนานาชาติในการต่อต้านการทุจริต ประเทศไทยซึ่งได้เข้าร่วมเป็นภาคีของอนุสัญญาฯ แล้ว จึงจำเป็นต้องมีกฎหมายภายในที่อนุวัติการตามอนุสัญญาฯ โดยขณะนี้ 
มีร่างกฎหมายที่อยู่ระหว่างการพิจารณาแก้ไข ๓ ฉบับ คือ ๑. ร่างพระราชบัญญัติแก้ไขเพิ่มเติมประมวลกฎหมาย-อาญา ๒. ร่างพระราชบัญญัติว่าด้วยทรัพย์สินที่ได้มาจากการกระทำผิด ๓. ร่างพระราชบัญญัติความร่วมมือระหว่าง-ประเทศในทางอาญา โดยมีหน่วยงานผู้รับผิดชอบคือ กระทรวงยุติธรรม ซึ่งได้บรรจุร่างกฎหมายดังกล่าวในแผนนิติบัญญัติ ๕ ปี ที่จะต้องดำเนินการยกร่างและออกกฎหมายโดยเร็วต่อไป ในส่วนของรัฐสภาในฐานะองค์การ-ด้านนิติบัญญัติ จึงควรมีส่วนร่วมสนับสนุนด้วยการเร่งพิจารณาร่างกฎหมายดังกล่าวโดยเร็วเมื่อวาระนั้นเข้าสู่สภา
2. รัฐสภาไทย ควรให้ความสำคัญต่อประมวลจริยธรรมรัฐสภาสำหรับสมาชิกรัฐสภา ซึ่งที่ประชุม GOPAC ได้จัดทำคู่มือ Handbook on Parliamentary Ethics and Conduct : A Guide for Parliamentarians โดยนำเอาประเด็นที่น่าสนใจและคาดว่าจะเกิดประโยชน์ต่อสมาชิกรัฐสภาไทย เพื่อนำมาปรับใช้เป็นหลักเกณฑ์หรือระเบียบปฏิบัติ และกรอบการควบคุมการทำงานของรัฐสภาไทยที่สอดคล้องกับมาตรฐานของนานาชาติ 
3. รัฐสภาไทย ควรมีองค์การหรือหน่วยงานที่รับผิดชอบงานนิติบัญญัติในด้านการต่อต้านการ-ทุจริตโดยตรง เพื่อประสิทธิภาพในการทำงานอย่างสัมฤทธิผลและต่อเนื่อง และในโอกาสที่ประเทศไทยได้มีส่วนร่วมในการดำรงตำแหน่งรองประธานกลุ่มภูมิภาค SEAPAC จึงควรมีหน่วยงานที่รับผิดชอบโดยตรงต่องาน ตลอดจนดูแลการประสานงานกับองค์การที่เกี่ยวข้องในด้านการต่อต้านการทุจริต

